
తెలుగులో టాప్ హీరోలు చాలామందే ఉన్నారు. ఈ నేపథ్యంలో కొందరు అప్ కమింగ్ హీరోలు. టాప్ హీరోల స్థాయికి ఎదిగేందుకు బాగా కష్టపడుతున్నారు. అందులో హీరో నాని ఒకడు. రెండేళ్ల నుంచి అనూహ్య విజయాలు సాధిస్తున్న న్యాచురల్ స్టార్ రేంజ్ ఎంతగానో పెరిగిపోయింది. నానితో సినిమాలు చేయడానికి పలువురు నిర్మాతలు క్యూలో ఉన్నారు. ఒకప్పుడు సినిమాకు కోటి నుంచి రెండు కోట్లు తీసుకున్న నాని. ఇప్పుడు ఒక్కో సినిమాకు ఆరు కోట్లకుపైనే తీసుకుంటున్నాడని వినికిడి.ఇదిలా ఉంటే తన నయా మూవీ 'ఎం.సి.ఎ'తో నాని టాప్ హీరోల జాబితాలోకి చేరి పోయినట్లే అంటున్నారు. నాని అంటే అభిమానం ఉన్నా చాలామంది అతడిని టాప్ స్టార్ అనడానికి ఇష్టపడరు. కానీ అతడి కొత్త సినిమా 'ఎం.సి.ఎ' ప్రీ రిలీజ్ బిజినెస్ను బట్టి చూస్తే అతడు కచ్చితంగా టాప్ స్టార్ అయిపోయినట్టే అని కొందరంటున్నారు. థియేట్రికల్ రైట్స్, శాటిలైట్ రైట్స్, డిజిటల్ రైట్స్ ఇలా అన్నీ కలుపుకుని ఈ సినిమా ప్రీ రిలీజ్ బిజినెస్ 35 కోట్ల వరకు అయినట్లు సమాచారం.టాలీవుడ్లో స్టార్ హీరోలుగా చలామణి అవుతున్న కొందరు హీరోల మార్కెట్ ఇంత కంటే తక్కువేనని, అలాంటప్పుడు నానిని ఏ గ్రేడ్ హీరోగా ఎందుకు పరిగణించరాదనే వాదనలు కూడా వినిపిస్తున్నాయి. మొత్తానికి 'ఎం.సి.ఎ' ప్రీరిలీజ్ బిజినెస్కు తగ్గట్టుగానే సినిమా వసూళ్లు ఉంటే నాని కచ్చితంగా టాప్ హీరో అయిపోయినట్టే అని ట్రేడ్ వర్గాలు నొక్కి చెబుతున్నాయి.

telugulo tap heerolu chalamande unnaaru. ee nepathyamlo kondaru ap kaming heerolu. tap heerola sthaayiki edigenduku baga kashtapadutunnaru. andulo heero naani okadu. rendella nunchi anuhya vijayaalu saadhistunna nyachural star range entagaano perigipoyindi. naanitho cinimaalu cheyadaaniki paluvuru nirmaatalu culo unnaaru. okappudu sinimaaku koti nunchi rendu kotlu teesukunna naani. ippudu okko sinimaaku aaru kotlakupaine teesukuntunnadani vinikidi.idila unte tana nayaa moovee 'em.si.e'thoo naani tap heerola jaabitaaloki cheri poinatle antunnaru. naani ante abhimanam unna chaalaamandi atadini tap star anadaaniki ishtapadaru. cony atadi kotta sinima 'em.si.e' pree rillees bijinesnu batti chuste atadu kachitamgaa tap star aipoinatte ani kondarantunnaru. theatrical raits, satilite raits, disital raits ilaa annee kalupukuni ee sinima pree rillees bijines 35 kotla varaku ayinatlu samacharam.talivudlo star heerolugaa chalamani avutunna kondaru heerola market inta kante takkuvenani, alantappudu naanini e grade heeroga enduku pariganincharaadane vaadanalu kuudaa vinipistunnaayi. mottaaniki 'em.si.e' preerilij bijinesku taggattugaane sinima vasoollu unte naani kachitamgaa tap heero aipoinatte ani trade vargaalu nokki chebutunnaayi.